হযরত রাসূলে আকরাম (সা.) -এর পূর্বে হযরত খাদীজা (আ.)-এর আরো দুই বার বিবাহ হয়েছিলো। তাঁর প্রথম বার বিবাহ হয় বানূ উসাইয়্যাদ গোত্রের আবু হালাহ তামীমীর সাথে। আবু হালাহর ঘরে তাঁর একটি পুত্রসন্তান হয় যার নাম ছিল হিন্দ্ বিন আবি হালাহ। পরবর্তী কালে হিন্দ্ বিন আবি হালাহ (আ.) হযরত রাসূলে আকরাম (সা.) -এর ছাহাবীগণের অন্তর্ভুক্ত হন। তিনি হযরত রাসূলে আকরাম (সা.) -এর সাথে উহুদ যুদ্ধে অংশগ্রহণ করেন। পরবর্তীকালে তিনি হযরত আলী (আ.)-এর সাথে জঙ্গে জামালে (উটের যুদ্ধে) অংশগ্রহণ করেন ও শাহাদাত বরণ করেন।